open-index/open-wikipedia-markdown huggingface dataset:
Emporion (antikkens Hellas)

**Emporion** (flertall *emporia*) er et gresk begrep for et sted som en nasjons handelsfolk hadde reservert for deres handelsinteresse innenfor området til en annen nasjon. Begrepet kommer fra *émporos*, em- = *i* + poros = *reise / sjøreise*, det vil si *reisende*, *handelsmann.*

Et berømt emporion er eksempelvis Sais (et gresk ord for byen Zau på egyptisk, som lå i nærheten av dagens Sa el-Hagar) hvor den athenske poet og lovgiver Solon dro for å skaffe seg kunnskap om Egypt. Andre eksempler er Elim hvor farao Hatshepsut hadde sin Rødehavsflåte. Også byen Elat, hvor Teben mottok handelsvarer som gravmaterialer, lerret, asfalt, nafta, røkelse, myrra og utskårne steinamuletter. Disse varene kom fra Palestina, Kanaan, Libanon, Hazor, Moab, Edom, og Den arabiske halvøya fra Petra til Midjan og Punt.

Emporia hadde omtrent den samme funksjon som de europeiske handelskoloniene i Kina.

Antikkens grekere referert til både ulike greske og fønikiske bystater og handelsposter i Egypt, Nord-Afrika, Spania og Den arabiske halvøya. En del av begrepet omfattet også byer som Avaris og Syene i Nedre Egypt og i Øvre Egypt Tebens havn mot Rødehavet, Elim og Elat ved enden av Akababukten mellom Edom og Midjan. For hettittene omfattet det Kanesh og Kadesh på grensen av Libanon, Syria og Kanaan og for fønikerne Gadges, Kartago, Lepcis Magna og Kyrene blant andre (selv om Kyrene var grunnlagt av grekere).

## Annen bruk
Begrepet har gått videre til moderne tid. Det er tre byer i USA som heter Emporia; i Indiana, Kansas og Virginia. Byen Empúries i Spania er avledet fra antikkens stedsnavn Emporia. I den svenske bydelen Hyllie i Malmö ligger kjøpesenteret Emporia.

## Referanser


## Litteratur
* Birley, Anthony Richard (1999): ''Septimius Severus: The African Emperor'', Routledge, s. 1-7
Møhlenpris Velforening

**Møhlenpris Velforening** er en interesseorganisasjon for bydelen Møhlenpris i Bergen. Velforeningens formål er å fremme alle beboeres felles interesser i området og virke for stedets sosiale og fysiske miljø og beboernes trivsel og sikkerhet.

Velforeningen arrangerer årlig aktiviteter som Parkdag i Nygårdsparken og dugnad i lokalmiljøet.
Qilin (Qujing)

**Qilin** (kinesisk: 麒麟区; pinyin: *Qílín Qū*) er et bydistrikt i den kinesiske provinsen Yunnan. Det tilhører byprefekturet Qujing. Qilin har et areal på 1&nbsp;442 eller 1&nbsp;524&nbsp;km² og teller 653&nbsp;000&nbsp;innbyggere (2004). 

## Administrative enheter
**Subdistrikter:**
*Nanning 南宁街道, Jianning 建宁街道, Baishijiang 白石江街道, Liaokuo 廖廓街道, Xishan 西山街道
**Storkommuner:**
*Sanbao 三宝镇, Yuezhou 越州镇, Dongshan 东山镇
**Kommuner:**
*Zhujie 珠街乡, Yanjiang 沿江乡, Ciying 茨营乡

## Eksterne lenker
* Informasjonsside
Josef Guter

**Josef Guter** (1929–2014) var en tysk forfatter og kinakjenner.

Guter studerte i Bamberg, Würzburg, Bremen og Hamburg, og underviste deretter i Bremen og i Kreis Hoya. Senere begynte han som lyriker og forfattet essays, noveller og hørespill. Han skrev mange verker om eventyr og kulturhistorie, og spesialiserte seg på Kina, som han foretok over 30 forsknings- og studiereiser til.

## Referanser


## Verker i utvalg
* 1968 *Pädagogik in Utopia*
* 1973 *Märchen der Völker*
* 2004 *Lexikon zur Geschichte Chinas*
* 2004 *Lexikon der Götter und Symbole der alten Chinesen*
* 2008 *Das Geschenk des Drachenkönigs. Märchen aus China* (utg.)
Fenghuang

:*[[Fenghuang (Xiangxi)|Fenghuang]] er også et fylke i provinsen [[Hunan]] i [[Kina]].*

**Fenghuang** (kinesisk: 凤凰; pinyin: *Fènghuáng*) er et kinesisk lykkesymbol og fabeldyr som beskytter sørlige del av et keiserpalass. Tradisjonelt sies det å ha sin bolig nøyt opp i Kunlunfjellene vest i Kina. 

På liknende måte som den greske og den egyptiske mytologis føniks blir det knyttet til ilden, men ellers er den et ganske annet fabeldyr; de to må ikke forveksles. Det er heller ikke identisk med den røde fugl kjent fra kinesisk astrologi (i Japan kalt *suzaku*). 

Fuglens grunnfarge er rød; rødt er lykkefarge i Kina. En Fenghuang har en lang og fargesprakende fjærprakt, et langt hode med store øyne og et spisst og lett krummet nebb. Denne edle fugl skal ha foretrukket å sitte på grener fra Wutang-treet (*Sterculla plantiflora*) og drakk bare fra de beste fjellkilder. Den skal ha vært omkring tusen år gammel. Fenghuang var den kinesiske enhjøring (Qilin) et symbol på barmhjertighet. I motsetning til den greske føniks gikk ikke den kinesiske fenghuang opp i flammer for å fornye seg; den forplantet seg på normalt vis.

## Litteratur
* Josef Guter: *Lexikon der Götter und Symbole der Alten Chinesen.* Marix Verlag, Wiesbaden 2004, S. 260, ISBN 3-937715-04-5

## Eksterne lenker
*
The Captain & Me

**The Captain & Me** er et norsk band. Bandet er oppkalt etter et album av The Doobie Brothers. Gruppa er startet i 2005 av Morten Krane og Even Vaa. De var backingband for Saint Thomas mot slutten av hans karriere, og skulle produsere hans neste album. The Captain & Me er et ettertraktet liveband og har spilt på flere av de største musikkfestivalene i Norge.

## Diskografi
* *Automata* (2006, Cornerman Records)
* *Leave Your Friends And Family* (2009, Movemountains)
* *Migrant* (2011, Movemountains)
* *Peter Gabriel* (2014, Movemountains)

## Medlemmer
*Even Vaa: Vokal, Gitar
*Morten Krane: Vokal, Trekkspill, Gitar mm...
*Geir Bjelland Pedersen: Gitar, kor
*Trym Hagen: Mandolin, Gitar, Kor
*Robin Sohrabi Shiraz: Sopransaxofon, perkusjon
*Alexander Bosrup Karlsen: Tenorsaxofon, perkusjon
*Andreas Stensland Løwe: Piano
*Frode Bjørnstad: Pedal Steel, Banjo
*Aleksander Haugen: Bass
*Roger Bjørnstad: Trommer

## Referanser


## Eksterne lenker
* 
*  Hjemmeside
*  MySpace-profil
Valle Central (Costa Rica)

:*Denne artikkelen handler om Valle Central i Costa Rica. Om andre betydninger, se [[Valle Central]].

*'Valle Central''' (spansk for «Sentraldalen») er en geografisk region i Costa Rica. Dalen ligger i sentrum av landet, og begrenses av San Ramón i vest, Paraíso i øst, fjellene i Heredia i nord og Cordillera de Talamanca i sør. Den har et areal på 11&nbsp;366 km², noe som utgjør over en femtedel av landets totale areal.

Costa Ricas fire største byer befinner seg i Valle Central: San José, Heredia, Alajuela og Cartago. Over halvparten av Costa Ricas innbyggere bor i dalen.
Valle Central

**Valle Central** kan referere til:
*Valle Central (Chile) – en geografisk region i Chile
*Valle Central (Costa Rica) – en geografisk region i Costa Rica
Jinshui

**Jinshui** (kinesisk: 金水区; pinyin: *Jīnshuǐ Qū*) er et bydistrikt i byprefekturet Zhengzhou i provinsen Henan i Folkerepublikken Kina. Det har et areal på 242,2&nbsp;km² og teller 750&nbsp;000&nbsp;innbyggere (2002).

## Administrative enheter
**Subdistriktene** Jinbalu (经八路街道), Huayuanlu (花园路街道), Renminlu (人民路街道), Dulingjie (杜岭街街道), Dashiqiao (大石桥街道), Nanyanglu (南阳路街道), Nanyangxincun (南阳新村街道), Wenhualu (文化路街道), Fengchanlu (丰产路街道), Dongfenglu (东风路街道), Beilinlu (北林路街道), Weilailu (未来路街道), Longzihu (龙子湖街道), Jichenglu (祭城路街道), Fenghuangtai (凤凰台街道).

**Storkommunene** Liulin (柳林镇), Miaoli (庙李镇).

## Eksterne lenker
*
Høyslette

**Høyslette** eller **platå** (fra fransk *plateau*) er en betegnelse som beskriver flatlandsstrekning som ligger forholdsvis høyt, beskrevet som en slette i et høyland med større høytliggende, jevne flater i landskapet, der de relative høydeforskjellene er små.

Ofte har den flate høysletten en eller flere sider dype bakker eller skråninger. Høysletten kan dannes ved en rekke prosesser, deriblant vulkansk magma strømmer opp, ekstrudering av lava og erosjon av vann og isbreer. Noen få høysletter kan ha en liten flat topp mens andre har bredere.

__TOC__
I kystnære regioner kan høyslettene ligge i høyder fra 200&nbsp;meter over havet og oppover. I kystfjerne fjellandskap kan høysletter ligge flere kilometer over havet. Slike høysletter kan strekke seg over flere hundre kilometer (eksempelvis Tibetplatået) og kan i egnede klima være tett befolket i over 3000&nbsp;meters høyde.

Ofte blir en høyslette avgrenset av omkringliggende randfjell –&nbsp;se Sentral-Asia og Sør-Amerika&nbsp;– eller den kan være brutt opp av sentrale senkninger og sedimentbekkener.

## Verdens kjente høysletter
Under er en opplisting av kjente høysletter, sortert etter kontinent.

### Høysletter i Europa
* Meseta Central i Kastilla
* Hardangervidda i Norge
* Lasithisletta på Kreta
* flere alpine høydedrag, framfor alt i Kalkalpene og i det Bøhmiske massiv, for eksempel:
** Bayerischer Wald og Böhmerwald, Det böhmisk-mähriske høylandet og store deler av Waldviertel
** Totes Gebirge
** Altopiano della Predaia i Syd-Tirols Mendelkamm
** Schwäbische Alb, Fränkische Alb og Jurafjellene
** Causses, en rekke karst-høysletter på 600–1250&nbsp;m mellom Massif Central og Cevennene i Sør-Frankrike.

### Høysletter i Asia
* Tibet (eller Tibetplatået)
* Høysletta i Iran
* Deler av Det sentralsibirske platå
* Deccanplatået i India
* høysletter med mindre utstrekning:
** Bolavenplatået i Laos
** Khorathøysletta i nordøst-Thailand

### Høysletter i Afrika
* Bauchiplatået i Nigeria
* Huibplatået

### Høysletter i Amerika
* Mexicodalen i Mexico
* Høysletten ved Quito i Ecuador
* Altiplano, Sør-Amerika

## Referanser


## Litteratur
* Huggett, Richard John (2011): *Fundamentals Of Geomorphology. Routledge Fundamentals of Physical Geography Series* (3. utg). Routledge. .

## Se også
* Høyland
* Lavland
* Sletteland
* Vidde

## Eksterne lenker
* 
* «Plateau», *Scienceclarified.com*
Platygastroidea

* Platygastridae
* Scelionidae

**Platygastroidea** er en gruppering av insekter som hører til gruppen snyltevepser (Parasitica). Gruppen omfatter to artsrike familier av stort sett bittesmå snyltevepser, de fleste er parasitter på egg av insekter eller edderkopper. Man kjenner ca. 4000 arter, rundt 1100 er funnet i Europa og man regner med at det kan finnes 250 i Norge.

## Utseende
Små til middelsstore (0,5 – 10&nbsp;mm) vepser av varierende kroppsform og farge. De aller fleste er 2&nbsp;mm eller mindre. Mange arter er svarte, men de kan også være rødlige eller gule, i det siste tilfellet vanligvis med svart hode. Hodet er relativt stort, antennene er korte og knebøyde, utenfor "kneet" består de av 8–10 ledd. Forkroppen (thorax) er nokså smal, beina vanligvis korte. Vingene er oftest avrundede, gjerne helt uten årenett, men med hårfrynser langs ytterkanten. Mange arter er vingeløse. Bakkroppen, som sitter festet ganske tett mot forkroppen, er ofte rørformet forlenget bakover, eggleggingsrøret hos hunnen stikker ikke ut fra bakkroppsspissen.
## Levevis
Underfamilien Platygastrinae (familien Platygastridae) er parasitoider som utvikler seg på larver av gallemygg (Cecidomyiidae). De øvrige undergruppene er, såvidt man vet, alle egg-parasitoider som utvikler seg på egg av ulike insekter og edderkopper. Noen arter i denne gruppen er viktige for biologisk kontroll av skadeinsekter.

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe parasittvepser (Parasitica) (parafyletisk)
**** delgruppe **[[Proctotrupomorpha]]**
***** Overfamilien Platygastroidea
****** Familien Platygastridae – ca. 1100 arter, vel 500 i Europa, ca. 150 i Norge 
******* Platygastrinae – parasitoider på larver av gallmygg
******* Sceliotrachelinae – egg-parasitoider på biller og nebbmunner
****** Familien Scelionidae – ca. 3000 arter, ca. 600 i Europa, ca. 100 i Norge, egg-parasitoider
******* Scelioninae
******* Teleasinae
******* Telenominae

## Kilder
* Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr. 
* Platygastroidea på Tree of life http://tolweb.org/Platygastroidea
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Nettside fra ohioState University om Platygastroidea: https://web.archive.org/web/20090331040048/http://osuc.biosci.ohio-state.edu/hymDB/eol_scelionidae.home
* Afrikanske arter: https://web.archive.org/web/20091214214824/http://www.waspweb.org/Platygastroidea/Platygastridae/index.htm
## Eksterne lenker
*
Norges Astma- og Allergiforbund

**Norges Astma- og Allergiforbund**, forkortet **NAAF**, ble stiftet 24. januar 1960. Organisasjonen arbeider for mennesker med astma, KOLS, allergi og/eller eksem. NAAF har rundt 13000 medlemmer, lokalavdelinger i hvert fylke, 20 medarbeidere ansatt sentralt og 15 i regionene.

Forbundet er kjent for publisering av daglige pollenvarsel i sesongen.

## Se også
* Arne Durban
* Arne Heimdal

## Eksterne lenker
* Forbundets hjemmesider
* Pollenvarsel
Oluf Melvold

**Oluf Melvold** (1843–1897) var en norsk folkemusiker (fiolin), komponist og dirigent, kjent som «Østerdalens Strauss».

Han var født blind og kom fra garden Melvold i Åmot.
Hans fiolinspill brakte ham til kongens slott flere ganger. Han studerte med blant andre Fredrik Ursin i Kristiania og debuterte som konsertfiolinist. Konserten ble omtalt av komponisten og anmelderen Halfdan Kjerulf.
Melvold virket som musiker og leder for egne ensembler i Åmot, Elverum og til sist på Hamar, hvor han bodde inntil sin bortgang. Av dem han samarbeidet mye med kan nevnes T.N. Mykleby fra Åmot. Melvold var dirigent og klarinettist i Hamar Musikkforening og
overtok ledelsen av Furnes Musikkforening i 1893. Han underviste også en stund ved lærerskolen i byen.

Melvold komponerte mange dansemelodier som poloneser, valser, masurkaer, reinlendere, polkaer og galopper.
Bare noen av originalmanuskriptene (som *Kongegaloppen*) overlevde brannen som fulgte eksplosjonsulykken på Filipstadkaia i Pipervika under den andre verdenskrig, i 1943. Mange danser er bevart i avskrifter og er arrangert for ensemble av Ragnar Danielsen.

## Referanser
Aleksanteri Saarvala

**Aleksanteri «Ale» Saarvala** (født 9. april 1914 i Viborg, død 7. oktober 1989 i Toronto) var en finsk turner.

Han ble født *Aleksanteri Schabarin*, den gang Finland var et russisk storfyrstedømme. Etter Finlands uavhengighet i 1919 endret han navnet til Saarvala.

Han var med i to OL for Finland. Han deltok i OL i 1936 i Berlin, der han fikk to medaljer. I tillegg til bronse i lagkonkurransen fikk han gull i svingstang individuelt. Han kom på 19.-plass sammenlagt. I neste OL, i 1948, vant finnene gull i lagkonkurransen. Denne gangen kom han på 17.-plass sammenlagt, og kom på delt fjerdeplass i svingstang, 0,4 poeng bak bronsemedaljen som gikk til hans lagvenn Veikko Huhtanen. Siden han ble 7. best av finnene fikk han ikke medalje.

Saarvala vant til sammen 13 finske mesterskap, og emigrerte til Canada i 1957.

## Eksterne lenker
*
Irene Henriksen Aune

**Irene Henriksen Aune** (født 21. april 1957) er en norsk sykepleier og lokalpolitiker (H).

Aune er i tillegg til sykepleierutdannelsen utdannet innenfor IT fra Telematikkskolen og i markedsføringsledelse fra BI. Hun har arbeidet i Norsk Sykepleierforbund, Sosial- og helsedirektoratet og i Arendal kommune. I 2007 gav hun ut boken *IKT for helsepersonell : Introduksjon til bruk av IKT i helsesektoren*.

Aune sitter i formannskapet i Arendal, og var partiets andrekandidat til stortingsvalget 2009 i Aust-Agder.

## Referanser
Pollenvarsel

**Pollenvarsel**, medisinsk pollenanalyse, er et varsel om forventet konsentrasjon av allergifremkallende pollen i luften. Varselet er ment å hjelpe pollenallergikere til å kunne ta nødvendige forholdsregler.

## Norge
Varselet er underbygget av faktiske pollentellinger, målt som antall pollenkorn per kubikkmeter luft. Etter erfaringer med slike registreringer foretatt av pollenanalytiker Helge Irgens Høeg, ble pollenvarsling i Norge satt i gang på Østlandet fra 1977, senere for hele landet.

Pollenslag som typisk omfattes av pollenvarsel er:
*Or
*Hassel
*Salix
*Bjørk
*Gress
*Burot

## Eksterne lenker
* Pollenvarsel  hos NAAF
Bethylidae

* Bethylinae
* Epyrinae
* Mesitiinae
* Pristocerinae 

**Bethylidae** er en familie av stilkvepser. Artene er små, gjerne maurlignende, og opptrer stort sett som parasitoider som snylter på larver av biller og sommerfugler.
Man kjenner ca. 2340 arter fordelt på 84 slekter i verden, omtrent 225 er funnet i Europa og 14 arter er funnet i Norge.

## Utseende
Små (1,5 – 10&nbsp;mm, vanligvis 3 – 4&nbsp;mm lange), oftest svarte eller rødlige vepser. Hodet er nokså stort og kantete, gjerne lenger enn bredt. Antennene er trådformede, ganske korte til temmelig lange, og har vanligvis 12 ledd hos hunnene, 13 hos hannene. Kroppen er slank og mer eller mindre sylindrisk, med markert "vepsetalje" mellom forkropp og bakkropp. Beina er temmelig korte. Vingene er smale, mange arter er vingeløse. De har 6-10 lukkede celler i forvingen, men ingen i bakvingen. Bakkroppen er slank og mer eller mindre sylindrisk, hunnens eggleggingsrør stikker ikke ut utenfor bakkroppsspissen.

## Levevis
Bethylidene er parasitoider som særlig angriper larver av biller og sommerfugler. Deres slanke kroppsform gjør at de kan krype inn nesten over alt, og mange er knyttet til larver som fører et skjult levevis inne i tunneler i ved, matvarer eller lignende. Et spesielt trekk er at noen arter har en form for yngelpleie. Ulikt de fleste andre snyltevepser blir hunnen værende ved den angrepne vertslarven, som den har lammet med et giftig stikk, og hjelper larvene sine. Ganske mange arter angriper insekter som gjør skade på lagrede matvarer (for eksempel melbiller, melmøll og klannere) og der er derfor å regne som nyttedyr. Noen arter fra varme strøk er spredt over det meste av verden med sine vertsdyr. Noen arter er benyttet til biologisk bekjempning.

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Chrysidoidea
***** Familien Bethylidae
****** Bethylinae
****** Epyrinae
****** Mesitiinae
****** Pristocerinae

## Referanser


## Kilder
* Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr. 
* Bethylidae på Tree of life http://tolweb.org/Bethylidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
FIAS

**FIAS – Fjellregionens Interkommunale Avfallsselskap**, er et interkommunalt avfallsselskap eid av 8 Innlandskommuner i Nord-Østerdalen, samt to kommuner i Trøndelag.

Selskapet ble dannet i 1996 ved at kommunene Alvdal, Tynset, Tolga, Os og Røros, som i 1986 hadde dannet *Torpet Avfallsselskap* fikk med seg Stor-Elvdal, Engerdal, Rendalen, Folldal og Holtålen i det nye felles selskapet. Fra 1. januar 2000 mistet Torpet Avfallsplass sin utslippskonsesjon og Eid omlastingsstasjon på Tolga ble bygd slik at avfall kunne sorteres og restavfall ble pakket og sendt ut av regionen til energigjenvinning.

Selskapet har en eller flere gjenvinningsstasjoner i alle kommunene, mens administrasjonen ligger i Tolga Næringshage.

## Eksterne lenker
* Selskapets nettsider
BIR

**BIR AS** (opprinnelig **Bergensområdets Interkommunale Renovasjonsselskap**)  eies av kommunene Askøy, Bergen, Kvam, Bjørnafjorden, Osterøy, Samnanger og Vaksdal og skal sørge for innsamling, transport og behandling av husholdningsavfall, nærings- og farlig avfall i eierkommunene. Selskapet er ansvarlig for håndteringen av avfallet fra kommunenes innbyggere men tilbyr også avfallsløsninger for næringslivet.

Selskapet har 350 ansatte og en årlig omsetning på   kroner.

BIR AS har en eierandel i BKK Varme AS, Rekom AS og Bedrift AS. 

## Historie

Konsernet BIR AS ble etablert 1. juli 2002, men historien strekker seg helt tilbake til 1881 da Bergen Renovationsvæsen ble etablert som Nordens første kommunale renovasjonsselskap. Renovasjonsvesenet var en kommunal etat fram til 1996. BIR AS ble etablert i 30. november 1994 som et interkommunalt selskap, med det formål å ivareta avfallshåndteringen i de ni eierkommunene, men selskapet ble først operativt fra 1. januar 1996. I 2000 de en fikk ny, sirkelformet logo som symboliserer gjenvinning av søppel. BIR AS ble omdannet til aksjeselskap med virkning fra 1. juli 2001. Eierne og eiersits er den samme som BIR AS.

BIR AS eies med 80,0 % av Bergen kommune, 6,7 % av Askøy kommune, 4,7 % av Os kommune, 2,5 % av Osterøy kommune, 1,8 % av Sund kommune,1,6 % av Vaksdal kommune.  
1,3 % av Fusa kommune, 0,9 % av Samnanger kommune og 0.3 % av Kvam kommune  

## Datterselskap
I de lovpålagte oppgavene ligger det ansvaret eierkommunene har tildelt BIR for oppsamling, innsamling og behandling av avfall fra husholdningskundene. BIR Privat AS er etablert som driftsselskap for å ivareta lovpålagte oppgaver som oppsamling, innsamling og behandling av avfall fra husholdningskundene. BIR Transport AS driver innsamling av husholdningsavfall etter avtale med BIR Privat AS i Bergen kommune. BossNett AS har ansvaret for utbygging og drifting av et rørbasert (vakuum) bossnett for renovasjon i Bergen sentrum.

Den delen av BIRs virksomhet som drives i markedsmessig konkurranse, er lagt til selskapene BIR Avfallsbehandling AS, BIR Bedrift AS, Bossug AS, Mjelstad Miljø AS, Retura Vest AS og TH Paulsen AS.

## Referanser


## Eksterne lenker
*
Olav Eldøy

**Olav Eldøy** (født 1948) er en norsk interiørarkitekt og møbeldesigner. Han er utdannet ved Bergen Kunsthåndverkskole, avdeling for møbeldesign og interiørarkitektur i 1973.

Med bakgrunn fra møbelindustrien startet han 1977 egen praksis som interiørarkitekt og møbeldesigner. Eldøy mottok i 1991 NOR-IN-prisen for sofaen Vatne 980, produsert av Vatne Møbler as. Han har vunnet en rekke priser for sine møbler nasjonalt og internasjonalt.

## Priser
* 2013 Merket for god design: Active

* 2012 Merket for god design: Active

* 2009 Merket for god design: Eight

* 2003 Merket for god design: Date

* 2002 Merket for god design: Peel

* 2001 Merket for god design: Rex

* 2000 Merket for god design: Europa

* 1997 Merket for god design: Cox

* 1997 Merket for god design: Woody Shop

* 1991 NOR-IN prisen: Vatne 980 

* 1986 Merket for god design: Formula

* 1996: 2.-pris i Tre uten Grenser
* 2007: Beste Design Produkt: Salon Deu Meuble, Paris 
* 2009: Furniture of the year in Norway – Elle Decoration International Design

 
## Referanser


## Eksterne lenker
*
Jaja

**Jaja** kan vise til:

* Jaja (elv) – ei elv i Russland
* Jaja (Russland) – en landsby ved elva Jaja
* Jaja (Belarus) – en landsby i Belarus
* Jaja Wachuku – en nigeriansk panafrikaner
Shangjie

**Shangjie** (kinesisk: 上街区; pinyin: *Shàngjiē Qū*) er et bydistrikt i byprefekturet Zhengzhou i provinsen Henan i Folkerepublikken Kina. Det har et areal på 64,7&nbsp;km² (2004) og teller 140&nbsp;000&nbsp;innbyggere (2002).

## Eksterne lenker
* Informasjonsside
Yanhu

**Yanhu** (kinesisk: 盐湖区; pinyin: *Yánhú Qū*) er et bydistrikt i byprefekturet Yuncheng i den kinesiske provinsen Shanxi. 

Det har et areal på 1&nbsp;237&nbsp;km²  og teller ca. 630&nbsp;000&nbsp;innbyggere (2004). 

## Eksterne lenker
* Informasjonsside
Jiao (Changzhi)

**Jiao** (kinesisk: 郊区; pinyin: * Jiāo Qū*) er et bydistrikt i den kinesiske provinsen Shanxi. Det ligger under byprefekturet Changzhi.

Jiao har et areal på 289 eller 284,77 kvadratkilometer og teller 280.000 innbyggere (2004).

## Eksterne lenker
*  Informasjonsside
Yaodu

**Yaodu** (kinesisk: 尧都区; pinyin: *Yáodū Qū*) er et bydistrikt i byprefekturet Linfen i den kinesiske provinsen Shanxi. 

Det har et areal på 1&nbsp;304&nbsp;km² og teller 780&nbsp;000&nbsp;innbyggere (2004). 

## Eksterne lenker

* Informasjonsside
Folkemusikktimen

:*Artikkelen omhandler NRK-programmet ved navn Folkemusikkhalvtimen.  Se annet sted for [[Flåklypa]] Radio sitt program med samme navn*
***Folkemusikktimen*** (tidligere kjent som *Folkemusikkhalvtimen*) er et norsk musikalsk radioprogram som har gått på NRK Radio siden 1931. Det er kjent som en av verdens eldste faste programposter, og det lengstlevende norske musikkprogrammet.

Første sending gikk lørdag 7. mars 1931 i det som het Kringkastingsselskapet A/S og var privatdrevet. To  år  senere, i  1933, ble Kringkastingsselskapet A/S innlemmet i det nyopprettede Norsk Rikskringkasting, og *Folkemusikkhalvtimen* ble et NRK-produkt.

Grunnleggeren av programmet var komponisten og hardingfelespelemannen Eivind Groven fra Øvre Telemark. Han ble tilsatt som konsulent med ansvar for å skaffe utøvere, legge opp program og spille selv. Den første spelemannen som opptrådte i det nyetablerte folkemusikkprogrammet i 1931, var hallingdølen Olav Sataslåtten. Eivind Groven hadde denne stillingen til 1946 med et opphold under krigen. Men han fortsatte som rådgiver for programmet fram til 1950. I tillegg til å utvikle programmet, var han en pådriver for å skaffe NRK skikkelig opptaksutstyr og la grunnlaget for institusjonens samling av lydfestet folkemusikk, et arbeid som er blitt videreført etter Grovens tid.

Folkemusikk-granskeren Ole Mørk Sandvik medvirket 1951-52. Først i 1952 ble det opprettet en full programsekretærstilling for folkemusikk. Nordfjordingen Rolf Myklebust ble tilsatt i stillingen. Han virket i årene 1952-78. Hans etterfølger var Sven Nyhus fra Røros som igjen ble avløst av Leiv Solberg som tiltrådte i 1988. I Solbergs tid er sendetida blitt utvidet til en time, **Folkemusikktimen**, og programmet har fått faste repriser. Ved jubileet i 2001 skrev Nils Økland et bestillingsverk, framført av Sigbjørn Apeland tangent, Berit Opheim vokal og Bjørn Kjellemyr bass.
## Referanser
Suiyang (Shangqiu)

**Suiyang** (kinesisk: 睢阳区; pinyin: * Suīyáng Qū*) er et bydistrikt i den kinesiske provinsen Henan i Folkerepublikken Kina. Det ligger under byprefekturet Shangqiu.

## Samferdsel
Kinas riksvei 105 løper gjennom distriktet. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Jiujiang, Nanchang og Guangzhou.
Jaja (elv)

**Jaja** (russisk *Яя*) er en elv i Kemorovo og Tomsk oblast i Russland og en av sideelvene til Tsjulym fra venstre. Elva er 380 kilometer lang og har et nedbørfelt på .

Elva springer ut fra fjellene Kuznetsk Alatau og får hovedsakelig tilførsel av vann gjennom snøsmelting. Jaja fryser til i begynnelsen av november og er islagt til ut i april. Elva er seilbar 114 km oppover fra munningen. 

Ved elva ligger landsbyen med samme navn. 

## Referanser


## Eksterne lenker
*
Xinghualing

**Xinghualing** (kinesisk: 杏花岭区; pinyin: *Xìnghuālǐng Qū*) er et kinesisk bydistrikt, og tilhører byprefekturet Taiyuan, hovedstaden i provinsen Shanxi. 

Det har et areal på 170,2&nbsp;km² og teller 519&nbsp;900&nbsp;innbyggere. 

Det er sentrum og administrasjonssete for prefekturet.

## Administrative enheter
Distriktet består av ti subdistrikter og to kommuner:

*Subdistriktet Julun 巨轮街道
*Subdistriktet Sanqiao 三桥街道
*Subdistriktet Gulou 鼓楼街道
*Subdistriktet Xinghualing 杏花岭街道
*Subdistriktet Balingqiao 坝陵桥街道
*Subdistriktet Dadongguan 大东关街道
*Subdistriktet Zhigong Xincun 职工新村街道
*Subdistriktet Dunhuafang 敦化坊街道
*Subdistriktet Jianhe 涧河街道
*Subdistriktet Yangjiayu 杨家峪街道

*Kommunen Zhongjianhe 中涧河乡
*Kommunen Xiaofan 小返乡

## Eksterne lenker
* Informasjonsside
Jiancaoping

**Jiancaoping** (kinesisk: 尖草坪区) er et kinesisk bydistrikt, og tilhører byprefekturet Taiyuan, hovedstaden i provinsen Shanxi. 

Det har et areal på 285,6&nbsp;km² og teller 345&nbsp;000&nbsp;innbyggere (2005). 

## Administrative enheter
Distriktet består av ni subdistrikter, to storkommuner ogt tre kommuner:

*Subdistriktet Jiancaoping 尖草坪街道
*Subdistriktet Guangshe 光社街道
*Subdistriktet Shanglan 上兰街道
*Subdistriktet Nanzhai 南寨街道
*Subdistriktet Yingxin 迎新街街道
*Subdistriktet Gucheng 古城街道
*Subdistriktet Huifeng 汇丰街道
*Subdistriktet Chaicun 柴村街道
*Subdistriktet Xincheng 新城街道

*Storkommunen Xiangyang 向阳镇
*Storkommunen Yangqu 阳曲镇

*Kommunen Matoushui 马头水乡
*Kommunen Baiban 柏板乡
*Kommunen Xiyan 西墕乡

## Eksterne lenker
* Informasjonsside
Xinrong

**Xinrong** (kinesisk: 新荣区) er et bydistrikt i byprefekturet Datong i den kinesiske provinsen Shanxi. Det har et areal på 1&nbsp;006&nbsp;km² og teller ca. 110&nbsp;000&nbsp;innbyggere.

## Eksterne lenker
* Informasjonsside
Jinyuan (Taiyuan)

**Jinyuan** (kinesisk: 晋源区, pinyin: *Jìnyuán Qū*) er et kinesisk bydistrikt, og tilhører byprefekturet Taiyuan, hovedstaden i provinsen Shanxi. 

Det har et areal på 287&nbsp;km² og teller 176&nbsp;300&nbsp;innbyggere. 

## Administrative enheter
Distriktet består av tre subdistrikter og tre storkommuner:

* Subdistriktet Jinyuan 晋源街道
* Subdistriktet Yijing 义井街道
* Subdistriktet Luocheng 罗城街道

* Storkommunen Jinci 晋祠镇
* Storkommunen Jinsheng 金胜镇
* Storkommunen Yaocun 姚村镇

## Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Eksterne lenker
* Informasjonsside
Xunyang (Jiujiang)

**Xunyang** (kinesisk: 浔阳区; pinyin: *Xúnyáng Qū*) er et bydistrikt i byprefekturet Jiujiang i provinsen Jiangxi i Folkerepublikken Kina. Det har et areal på 50 km² og teller 351&nbsp;000 innbyggere. 

## Eksterne lenker
* Informasjonsside
FLK «Balaena»

**FLK «Balaena»** var et flytende hvalkokeri tilhørende tønsbergrederne Nils Bugge og Harald Krogh-Hansen gjennom selskapet United Whalers i London. Skipet ble bygget ved Harland & Wolff i Belfast og overlevert før den antarktiske fangstsesongen 1946/47. Etter endt sesong 1959/60 ble hun solgt til Japan og omdøpt «Kyokuyo Maru 3».

## FLK «Balaena»

«Balaena» var svært moderne utstyrt og produserte i tillegg til hvalolje også biprodukter som kjøttekstrakt, fôrmel og hvalkjøtt. Størrelsen på arbeidsplanet var økt ved at skroget hadde utskrådde sider, samt at broa og bakken var trukket så langt frem som mulig. Skipet hadde lugarer for 444 mann, og nesten hele besetningen var norsk, det var også noen engelske eksperter,  til tross for at skipet var registrert i Storbritannia.

«Balaena» brakte den første sesongen med seg to Walrus-fly for bruk til rekognosering. Flyene ble sendt opp med katapult og heist opp igjen på dekk etter endt tur og plassert i hangaren på akterdekket. Flyene hadde en besetning på tre – flyger, navigatør og radiooperatør. Etter sesongen ble flyene solgt og hangaren gjort om til ekstra lugarplass. Tilgangen på hval hadde vært så god at det ikke hadde vært behov for flyrekognosering.

Fangsten den første sesongen utgjorde  fat hvalolje, mens den i «Balaena»s siste sesong 1959/60 var redusert til  fat. Fangsten ble gjennomført med mellom 11 og 14 hvalbåter, og i ekspedisjonen inngikk også et eget fryseskip for hvalkjøtt.

Etter nedgangen i fangstresultat og kamp om kvotene, valgte eierne i 1960 å selge «Balaena» til Japan sammen med fryseskipet «Enderby» og syv «Setter»-hvalbåter.

## FLK «Kyokuyo Maru 3»
«Balaena» forlot sommeropplaget i Tønsberg august 1960 under det nye navnet «Kyokuyo Maru 3». Japanerne hadde kjøpt flere britiske kokerier kun for å overta kvoter, men «Kyokuyo Maru 3» fortsatte i fangst helt frem til 1976. I 1969 ble hun omfattende modernisert ved verftet Hitachi Zosen. Skipet ble forlenget 60 fot, og det ble installert utstyr for produksjon av fiskemel og fiskeolje. De siste årene opererte hun som fabrikkskip for fiskeflåten.

I begynnelsen av 1978 ble «Kyokuyo Maru 3» hugget i Japan.

## Se også
*Liste over flytende hvalkokerier
*Hvalfangerselskabet Hektor

## Referanser


## Eksterne lenker
* 
* 
* 
* 1946 BALAENA  Lardex
Xiaodian

**Xiaodian** (kinesisk: 小店区 ; pinyin: *Xiǎodiàn Qū*) er et kinesisk bydistrikt, og tilhører byprefekturet Taiyuan, hovedstaden i provinsen Shanxi. Det har et areal på 295 km² og teller 435&nbsp;900 innbyggere. 

## Samferdsel
Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi. 

## Eksterne lenker
* Informasjonsside
Igman

**Igman** er et fjell som ligger sentralt i Bosnia-Hercegovina, like sørøst for Sarajevo og ved siden av fjellet Bjelašnica og landsbyen Ilidža. Det høyeste punktet til Igman er *Vlahinja* på 1&nbsp;502 meter, som dermed er et av de laveste Sarajevo–fjellene.

Igman er et populært turiststed for gå– og skiturer, og er fremdeles et av de største turistattraksjonene i Sarajevo. Under vinter-OL 1984 ble det avholdt flere øvelser her, i tillegg til nabofjellene Bjelašnica og Jahorina. Det er ført opp flere bygninger ved Igman, hvorav mange fremdeles bærer preg av konflikten i 1992–1995. Et turistmål er hoppbakkeanlegget fra de olympiske leker, hvor premeutdelingspodiet har flere kulehull i seg etter at det ble brukt som henrettingsplass under krigen. Det har i nyere tid blitt planlagt en taubane mellom Igman og Ilidžas Hrasnica. 

Fjellet har for øvrig også rekorden som den kaldeste plassen i regionen med en minimumsteperatur på −43 °C. Ved klarvær kan man fra toppen av fjellet se helt til Montenegro og Adriaterhavet.

## Se også
*Igman-Olympiabakkene
Bjelašnica

**Bjelašnica** er et fjell som ligger sentralt i Bosnia-Hercegovina. Fjellet ligger like sørvest for Sarajevo, ved siden av fjellet Igman. Den høyeste toppen til Bjelašnica er på 2&nbsp;067 meter. 

Bjelašnica er et populært turiststed for tur– og skigåing og ligger bare 20 minutter utenfor Sarajevo. Under Vinter-OL 1984 ble det holdt flere øvinger ved Bjelašnica, og det står fortsatt mange bygninger fra denne tiden, inkludert hotell og skiområde. 

Nedre del av Bjelašnica er stort sett skogkledd, men det finnes ingen tre over tregrensen på 1&nbsp;500 meter. Det finnes for øvrig mange turløyper som går opp mot de høyeste toppene, som blir vedlikeholdt av lokale fjellklubber. Fjellets navn stammer sannsynligvis fra *Bijel* som betyr *hvit*.

## Eksterne lenker
*
Iksa

**Iksa** (russisk: Икса) er en elv i Tomsk og Novosibirsk oblast i Russland, og er en av sideelvene til Tsjaja fra høyre i nedbørfeltet til Ob. Elven er 430 kilometer lang og har et nedbørfelt på  Den har en middelvannføring på 

Iksa renner langs grensen mellom Tomsk og Novosibirsk oblast før den svinger nordover og ut i Tsjaja nær landsbyen Podgornoje. De største sideelvene er Bobrovka, Nedre Jarja, Gavrilovka, Antik, Pikhtovka, Rybnaja, Jelanka, Muza, Pisa, Kvantso og Terson.

## Referanser
Ilesja

**Ilesja**, **Bolsjaja Ilesja** eller **Iljasja** (russisk: Йлеша, Большая Илеша, Иляша) er en elv i Arkhangelsk oblast i Russland og er en av sideelvene til Pinega fra venstre i nedbørfeltet til Nordre Dvina. Elven har en lengde på 204 kilometer og har et nedbørfelt på .

## Referanser
Ilet

**Ilet** (russisk: Илеть, marisk: Элнет – *Elnet*; tatarisk: Илләт – *İllät*) er en elv i Mari El og Tatarstan i Russland. Den er en av sideelvene til Volga fra venstre, og er 204 kilometer lang, hvorav 34 kilometer ligger i Tatarstan. Den har et nedbørfelt på 

Ilets største sideelver er Asjit, Jusjut, Vontsja og Petjalka. Turisme og rafting er populære aktiviteter langs elven.

## Referanser


## Eksterne lenker
*
Ilfjellet

**Ilfjellet** er et fjell i Rennebu kommune i Trøndelag. Fjellet har en høyde på  meter over havet og har en primærfaktor på 790 meter. Toppen er det høyeste punktet mellom Orkdalen og Soknedal/Gauldalen nord for Berkåk.

## Fotnoter



## Referanser




## Eksterne lenker
* Ilfjellet på Peakbook.org
* Ilfjellet på Toppomania.info
* https://www.facebook.com/Ilfjelletgrunneiarlag/
Ilistaja

**Ilistaja** (russisk: Илистая, til 1972: Лефу – *Lefu*) er en elv i Primorskij kraj i Russland. Den er 220 kilometer lang og har et nedbørfelt på .

Elvens kilde er Prezevalskij i Sikhote-Alin-fjellene, hvor den renner nordover og ut i Khankasjøen i sør. 

## Referanser
Ilim

**Ilim** (russisk: Илим) er en elv i Irkutsk oblast i Russland og er en av sideelvene til Angara fra høyre. Elven er 589 kilometer lang og har et nedbørfelt på 

Elven fryser vanligvis til sent i oktober og er islagt til tidlig i mai. De største sideelvene til Ilim er Kotsjenga, Tuba og Tsjora.

## Referanser
Begunovka

**Begunovka** (russisk: Бегуновка, i øvre løp: **Ilmenjoki**, russisk: Ильменйоки, finsk: *Ilmeenjoki*) er en elv i Finland og Russland. Den er en del av Vuoksas nedbørfelt og er 45 kilometer lang. 

Ilmenjoki renner ut fra en liten innsjø i Finland nær grensen mot Russland. Den renner sørover og danner så grensen mellom Karelia og Leningrad oblast. Nedenfor Zaretsjnoje-sjøen endrer elven navn til Begunovka. Begunovka munner ut i Bogatyrsjøen ved landsbyen Prototsjnoje. Fra Bogatyrsjøen renner elven Prototsjnaja videre til Vuoksa. Prototsjnaja blir ofte sett som en fortsettelse av Begunovka.

## Referanser
Changjiang (Jingdezhen)

**Changjiang** (kinesisk: 昌江区; pinyin: *Chāngjiāng Qū*) er et bydistrikt i kinesiske provinsen Jiangxi. Det ligger under byprefekturet Jingdezhen. Det har et areal på 391,8&nbsp;km² og teller ca. 160&nbsp;000&nbsp;innbyggere (2006). 

## Kulturminner
Den gamle brennovnen i landsbyen Hutian (湖田古瓷窑址, *Hutian gu ciyao zhi*, *Hutian ancient kiln site*) ble i 1982 oppført på Folkerepublikken Kinas liste over kulturminner. Den er en av Kinas mest berømte historiske porsellensovner. Den var i drift fra De fem dynastiers tid (907–960), gjennom hele Songdynastiet (960–1279) og  Yuandynastiet (1271–1368) og innstilte sin produksjon rundt mideten av Ming-dynastiet.

## Administrative enheter
**Subdistrikt:**
*Xijiao 西郊街道
**Storkommuner:**
*Jingcheng 竟成镇, Nianyushan 鲇鱼山镇
**Kommuner:**
*Lümeng 吕蒙乡, Liyang 丽阳乡, Hetang 荷塘乡

## Referanser


## Eksterne lenker
* Informasjonsside
Zhushan (Jingdezhen)

**Zhushan** (kinesisk: 珠山区, pinyin: *Zhūshān Qū* = *Perlefjelldistriktet*) er et bydistrikt i kinesiske provinsen Jiangxi. Det ligger under byprefekturet Jingdezhen. Det har et areal på 39,9&nbsp;km² og teller ca. 277&nbsp;000&nbsp;innbyggere. 

## Eksterne lenker
* Informasjonsside
Xiangcheng (Suzhou)

**Xiangcheng** (kinesisk: 相城区; pinyin: *Xiàngchéng Qū*) er et bydistrikt i Folkerepublikken Kina. Det ligger under byprefekturet Suzhou i provinsen Jiangsu. 

Det har et areal på 416&nbsp;km² og teller 340&nbsp;000&nbsp;innbyggere (2004).

## Eksterne lenker
* Informasjonsside
Ilytsj

**Ilytsj** (russisk: Илыч) er en elv i republikken Komi i Russland og er en av sideelvene til Petsjora fra høyre. Elven har en lengde på 411 kilometer og har et nedbørfelt på . Ilytsj fryser vanligvis til tidlig i november og er islagt til sent i april. De største sideelvene til Ilytsj er Kogel og Palju. 

Naturreservatet Petsjora-Ilytsj ligger på venstresiden av Ilytsj. 

## Referanser
Indiga

**Indiga** (russisk: Индига) er en elv i Nenetsk autonome okrug i Arkhangelsk oblast i Russland. Den har utspring fra myrområdene ved Timanhøydene, mens munningen er i Indigskajabukta i Barentshavet. 

Indiga er 193 kilometer lang og har et nedbørfelt på . Den største sideelva er Belaja. Elva renner gjennom Malozemelskaja Tundra, og i den øvre delen av elven finnes det flere stryk, mens den nedre delen svinger seg sakte over et våtmarksområde med mange innsjøer. 

Indiga fryser vanligvis til sent i oktober og er islagt til mai. Elven fungerer dårlig til skipsfart og ved høy vannføring kan bare de nederste 25 kilometerne benyttes til dette formålet. 

## Referanser
Ingrid Erøy Fagervik

**Ingrid Erøy Fagervik** (født 1977) er en norsk journalist, redaktør og gründer.

Hun er utdannet ved Universitetet i Bergen: administrasjons- og organisasjonsvitenskap og fjernsynsproduksjon. Har tidligere jobbet som nyhetsanker i TVNorge (2001–2008), og i lokal-tv (1997–1999) og avisen *[[Agderposten]]* (1993–1997).

Fra 2008 til 2010 var Fagervik utviklingsredaktør i avisen Vårt Land.

Fagervik grunnla designbedriften «Blafre» i 2005. Bedriften produserer småbruksting i retrodesign, og produktene selges per 2015 i 600 forskjellige butikker i ti forskjellige land.

Ingrid Erøy Fagervik ble kåret til årets nyskaper av Oslo Redaktørforening i 2010, og fikk prisen «Startknappen» som årets kvinnelige gründer i 2011.

## Referanser
Cîteaux de l’Abbaye

**Cîteaux de l'Abbaye** er en fransk ost produsert av cisterciensermunker siden 1925.  Den ystes av melk fra Montbéliarde-kuen som beiter på markene til munkene i Cîteaux i Frankrike.

Osten tilhører familien til halvfaste oster med vasket skorpe. Den har en diskret aroma og utvikler en balansert smak. Munkenes drøyt 60 kyr produserer nærmere 500 000 liter melk pr. år som igjen sikrer en årlig osteproduksjon på 70 tonn.

## Eksterne lenker
* http://www.munkeby.net/norsk/abbayecheese.html
Walter Beck

**Walter Beck** (født 20. november 1907, død 1992) var en sveitsisk turner.

Han var med i et OL og et turn-VM for Sveits. Han deltok i OL i 1936, der Sveits fikk sølvmedalje i lagkampen. Han vant ingen individuelle medaljer, men fikk 5.-plass i hopp og 13.-plass i frittstående som beste enkeltresultater for øvrig. Sammenlagt kom han på 22.-plass.

I VM-sammenheng har han tre medaljer fra VM i 1938; sølv i lagkampen, og sølv i hopp og bronse i svingstang individuelt.

## Referanser


## Eksterne lenker
*
Instrutsj

**Instrutsj** (russisk: Инструч, tysk: *Inster*, litauisk: *Įsrutis*) er en elv i Kaliningrad oblast i Russland. Elven er 101 kilometer lang. 

Elven har sin kilde nordøst for Dobrovolsk og sammen med elva Angrapa danner de Pregolja nær Tsjernjakhovsk. Før 1945 hørte elven til tyske Øst-Preussen. Byen Insterburg (i dag Tsjernjakhovsk) ble kalt opp etter det tyske navnet på elven, *Inster*.

## Referanser
Inva

**Inva** (russisk: Иньва) er en elv i Perm kraj i Russland og er en av sideelvene til Kama fra høyre i nedbørfeltet til Volga. Elven er 257 kilometer lang og har et nedbørfelt på  Den har et fall på 188 meter og en gjennomsnittlig helling på 0,2 meter per kilometer. Middelvannføringen 30 kilometer før munningen er .

Elven har sin kilde ved åsen Verhnekamskoj i nærheten av grensa til Kirov oblast. Den renner gjennom Komi-Permjakia og ut i Kamareservoaret. De største sideelvene til Inva er Kuba, Velva, Ister, Dojeg, Poj og Isyl fra venstre og Jusva fra høyre.

## Referanser
Inny

**Inny** (irsk: *An Eithne*) er en elv i Irland innenfor Shannons elveområde. Den er 88,5 km lang og har en rekke innsjøer langs sitt elveløp. Den renner fra innsjøen Lough Sheelin i grevskapet Cavan og sørover til innsjøen Lough Derravaragh. Herfra renner elven vestover til den møter elven Shannon ved innsjøen Lough Ree. Den største byen langs Inny er Ballymahon.

## Etymologi
Elvens navn stammer fra den mytologiske figuren Ethniu eller Eithne, som er en av de mest uklare figurer i irsk mytologi. En fortelling om henne hevder at hun døde i stryk i elvens nedre elveløp. Det irske ordet *eithne* har betydningen «kjerne» eller «frø/sæd».

## Elvens løp

Inny begynner som en bekk ved fjellet Slieve na Calliagh i distriktet Tubride, nær Oldcastle, et kupert område som inneholder et kompleks av megalittiske gravhauger i grevskapet Meath. I de øvre delene markerer elven grensen mellom grevskapene Meath og Cavan i omtrent et kort stykke før den kommer inn i innsjøen Lough Sheelin, som ligger ved et møtepunkt mellom grevskapene Cavan, Meath og Westmeath. Den delen av elven som går så langt som til Lough Sheelin er også noen ganger kjent som Upper Inny, eller Ross River.

Ved Lough Sheelin slutter flere bielver seg til Inny, blant annet Mountnugent (eller Mount Nugent) og Bellsgrove (eller Belsgrove, også kjent som Ballyheelan) og Crover Streams, samt Mauraghboy, Carrick, Rusheen, Moneybeg og Skolehusbekker. Upper Inny og Lough Sheelin er på kalkstein, mens noen av sideelvene til Lough Sheelin renner over kvartsitt.

Fra Lough Sheelin danner Inny, noen ganger kjent som Lower Inny herfra, grensen mellom Westmeath og Cavan. Den renner under broen ved landsbyen Finea, og inn i Lough Kinale, der grevskapene Cavan og Westmeath møter Longford. Derfra danner elven mye av grensen mellom Longford og Westmeath, men kommer inn i Westmeath nær Streete og renner inn i innsjøen Lough Derravaragh, kjent for sin rolle i legenden om Barna til Lir ((irsk: *Oidheadh chloinne Lir*). Den renner deretter nær landsbyen Ballinalack, danner Lough Iron og krysser inn i grevskapet Longford nær Abbeyshrule, der Whitworth-akvedukten henger opp kanalen Royal Canal over elven, og mekaniske pumper forsyner kanalen med vann. Ved nærliggende Tenelick er utpekt til stedet hvor den mytologiske prinsesse Eithne druknet i strykene, og ga navnet sitt til elven. Strykene ga vannkraft til to møller her i mange år. Elven fortsetter forbi Newcastle House til Ballymahon.

## Referanser


## Eksterne lenker

*Inny River whitewater guide
Clare Sewell Widerberg

**Clare Sewell Widerberg** (1868–1957) var en norsk militærhistoriker. 

Widerberg begynte sin militære løpebane som kadett i 1868 og avsluttet som oberstløytnant i 1930. Han var som militæringeniør ansvarlig for å planlegge og bygge befestninger i blant annet Fossum, Ørje og Kroksund. Han arbeidet også som lærer ved Militærhøyskolen (1907-1934) og Krigsskolen. Han var medlem av den sakkyndige Akershuskommisjonen, med ansvar for restaureringsplanene for festningen (1913-1921) senere formann. Widerberg skrev flere artikler og var medforfatter i bøker og artikler med både militært og historisk innhold. 

Clare Sewell Widerberg var sønn av oberst Nicolaus Magnus Widerberg og Helga Nathalie Sewell og giftet seg 15. desember 1892 med sin kusine Johanne Berg, datter av oberstløytnant Hans Unger Berg og Catharina Nathalie Sewell. De etterlot seg ingen barn.

## Utmerkelser
* Ridder av 1. klasse av St. Olavs orden, 1948, tildelt for festningshistorisk forskningsarbeid.
* Kongens fortjenstmedalje i gull, 1930
* Norsk Militært Tidsskrifts medalje for besvarelse av prisoppgave i sølv, 1920

## Bibliografi
* *Elementerne af den grafiske Statik : Foredrag ved Den militære Høiskole,* 1898.
* ''Norges første militæringeniør Isaac van Geelkerck og hans virke 1644-1656 : et bidrag til de norske befestningers historie,'' 1924.
* *[[Akershus festning]][http://urn.nb.no/URN:NBN:no-nb_digibok_2006121300053 : et bidrag til dens bygningshistorie inntil utgangen av Christian IV's regjering,]* Oslo: Jacob Dybwads forlag, 1932
* *Norske minnesmerker: [[Fredrikstad]]: Gamlebyen og festningen,* Riksantikvaren, 1934.
* *[[Akershus festning]] : en redegjørelse,* Oslo: Det Norske Videnskaps-Akademi, 1937.
* *Den Norske fortifikasjonsetat* 1940-tallet (Trykket 2001)
* *Vinger skanse* i Fortidsminneforeningens årbok 1942.
* *Norske minnesmerker: [[Halden]]: festningen og byen,* Riksantikvaren, 1963.
* *Blaker skanse.*
### Fra ''Militært tidsskrift''
* «Enkelte hovedspørgsmål vedrørende en reorganisering af ingeniørvåbnet», 1901.
* «Munkholmens festnings bygningshistorie fra anlegget til utgangen av det 17. århundrede», 1936.
### Fra magasinet ''St. Hallvard''
* «Bidrag til Akershus og Kristianias befolknings historie»
* «Kristianias befæstning 1624–1644»
* «Et morsomt fund på Akershus»
* «En kontrafeier i Kristiania 1644–1661»
* *Hovedtangens første befæstninger : hyldningsmedaljerne*
* «Hovedtangsporten fra 1756»
* «Følgene av bybrannen i 1686 for esplanaden og for bybefestningen»
* «Litt om tårnuret på Akershus fra de eldste tider og til begyndelsen av det 19de århundre»
* «Rotgietere og støpning av metallskyts i Oslo omkring utgangen av det 17. århundret»

## Referanser


## Litteratur
* Barth, B. J. (red.): ''Norges militære embedsmenn 1929'', Oslo: A. M. Hanches forlag, s. 634–635
* ''Hvem er hvem? 1930'', s. 450
* ''Hvem er hvem? 1948'', s. 561
* Kavli, Guthorm: ''Norges festninger, fra Fredriksten til Vardøhus'', Oslo: Universitetsforlaget, 1987., s. 199
* Sollied, Henning (mfl.): ''Ætt og by, Festskrift til S. H. Finne-Grønn om nordisk slektsforskning og Oslo byhistorie'', Oslo: Cammermeyers boghandel, s. 212f
Gjervalelva

**Gjervalelva** er et vassdrag i Rødøy kommune.

Vassdraget renner vestover fra fjellene sørvest for Melfjordbotn og ut i fjordarmen Gjervalen helt sør i Rødøy kommune. Deler av nedslagsfeltet strekker seg sørover inn i Rana kommune, hvor det grenser mot Helgåvassdraget.

Vassdraget ble i 1993 vernet mot kraftutbygging gjennom Verneplan IV for vassdrag.

## Referanser
Canglang

**Canglang** (kinesisk: 沧浪区; pinyin: *Cānglàng Qū*) er et bydistrikt i Folkerepublikken Kina. Det ligger under byprefekturet Suzhou i provinsen Jiangsu. 

Det har et areal på 25&nbsp;km² og teller 330&nbsp;000&nbsp;innbyggere (2004). 

## Eksterne lenker
* Informasjonsside